དང་པོ།བཅའ་ཁྲིམས་དང་མཐུན་པའི་ཞུ་གཏུག་དང་ཞུ་སྦྱོར་ཡར་ཞུ་སོགས་གང་ཡིན་ཡང་ཚང་མའི་གཏུག་ཡིག་དང་ལེན་བྱས་ནས།འཕྲད་དུ་ངོས་ལེན་ཐོ་འགོད་བྱེད་པ།གཉིས་པ།རྒྱུ་ཆའི་ཡི་གེ་སོགས་རྣམ་པའི་ཆ་རྐྱེན་དང་མི་མཐུན་པ་ཡོད་ཚེ།དུས་ཐོག་ཏུ་གསལ་འགྲེལ་བྱེད་པ་དང་།ཡིག་ཐོག་ནས་ཐེངས་གཅིག་ལ་གནད་དོན་དག་གསལ་བོར་འདོན་པ་དང་བཟོ་བཅོས་བྱེད་པའི་དུས་བཀག་སོགས་བརྡ་འཕྲོད་པར་བྱ་དགོས།གསུམ་པ།བཅའ་ཁྲིམས་ཀྱི་དུས་བཀག་གསལ་ཐག་མི་ཆོད་པ་རྣམས་སྔོན་ལ་འཕྲད་དུ་ཐོ་འགོད་བྱེད་པ།བཞི་བ།ཁྲིམས་དང་མི་མཐུན་པའི་གནས་ཚུལ་ཡོད་ཚེ།ཁྲིམས་ལྟར་ངོས་ལེན་མི་བྱེད་པའམ་ཐོ་འགོད་མི་བྱེད་པ་མ་ཟད་རྒྱུ་མཚན་གསལ་བཤད་བྱ་དགོས།གྱོད་ཡ་སོ་སོར་ཡིད་འཐད་མེད་པ་འདྲ་ཡིན་ཚེ།གོང་རིམ་ཞུ་གཏུག་བྱེད་པའམ་བསྐྱར་ཞིབ་བྱས་ཆོགཡི་གེ་སྐོར་དང་ལེན་མི་བྱེད་པ་དང་ཞུ་ལན་མི་སྤྲོད་པ།ཁྲིམས་ཀྱི་ཡི་གེ་ཕྱིར་མི་སྟོན་པ་སོགས་བྱས་མི་ཆོགལྔ་པ།ནང་ཁུལ་གྱི་བལྟ་རྟོག་ལ་ཤུགས་སྣོན་པ་དང་།དམངས་ཆེན་དང་རྟོག་ཞིབ་ལས་ཁུངས།སྤྱི་ཚོགས་སོགས་ཀྱི་ཕྱིའི་བལྟ་རྟོག་ལའང་ཤུགས་སྣོན་གང་ལེགས་བྱ་དགོས།དྲུག་པ།འགན་འཁུར་རྩད་གཅོད་ལ་ཤུགས་བསྣན་ནས།ཞུ་གཏུག་ངོས་ལེན་མི་བྱེད་པ་དང་ཞུ་གཏུག་ངོས་ལེན་ལ་འགོར་འགྱངས་བྱེད་པ།ལོ་མཇུག་ཏུ་ཞུ་གཏུག་ངོས་ལེན་མི་བྱེད་པ།ཞུ་གཏུག་ངོས་ལེན་ལ་བར་ཆད་བཟོ་བ་དང་ཁྲིམས་ལྟར་ཞུ་གཏུག་ངོས་ལེན་བྱེད་པར་འགལ་རྐྱེན་བཟོ་བ་སོགས་ཀྱི་ཁྲིམས་འགལ་བྱ་སྤྱོད་ལ།འབྲེལ་ཡོད་འགན་འཁུར་མི་སྣར་སྒྲིག་ཁྲིམས་ལྟར་ཐག་གཅོད་ནན་མོ་བྱེད་པ་དང་།སོ་སོའི་འགོ་ཁྲིད་ཀྱི་འགན་འཁུར་ཡང་རྩད་གཅོད་བྱ་ངེས།